Балалар, килгән ҡунаҡтар Мәмбәт ауылы тарихын ҡыҙыҡһынып тыңланылар,төрлө һорауҙар бирҙеләр. Артабан һүҙ Ағинәйҙәргә бирелде. Башҡорт халыҡ йолалары-быуаттар буйы һаҡланып, быуындан быуынға күсеп килеүсе ҡомартҡы, ҡиммәтле хазина, изге аманат. Шул иҫәптән ата-бабалар аҡылы, ағинәйҙәрҙең фәһемле кәңәштәре, азатлыҡҡа, тигеҙлеккә өндәүе беҙгә һәр саҡ маяҡ булып яҡтыртып киләсәккә өндәй. Мәмбәт ағинәйҙәре “Май бешеү”йолаһын күрһәттеләр, уның ни тиклем ауыр, яуаплы эш икәнен һәм майҙың файҙаһы тураһында һөйләнеләр. Маҡан ағинәйҙәре элек халыҡ ҡул менән нисек бесән сабыуҙарын сәхнәләштерҙеләр. Сәғит ағинәйҙәре “Киленде һыу юлына алып барыу” йолаһын күрһәттеләр. Балалар менән бергәләп халҡыбыҙҙың онотолоп барған «Аҡ тирәк-күк тирәк», «Йәшерәм яулыҡ», «Әбәк-көбәк», «Буяҡ һатыу» кеүек тәбиғәткә бәйле был уйындар барыһына ла оҡшаны. Байрам аш табыны менән тамамланды.